LHFG ตั้งสำรองเพิ่ม! กดกำไรปี 64 วูบ 32% มาที่ 1.38 พันลบ.
LHFG ตั้งสำรองเพิ่ม! กดกำไรปี 64 วูบ 32% เหลือ 1.38 พันลบ. จากช่วงเดียวกันของปีก่อน 2.05 พันลบ.
LHFG ตั้งสำรองเพิ่ม! กดกำไรปี 64 วูบ 32% เหลือ 1.38 พันลบ. จากช่วงเดียวกันของปีก่อน 2.05 พันลบ.
17 ม.ค. 2565

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHFG รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานของบริษัทและบริษัทย่อย ประจำปี 2564 มีกำไรสุทธิจำนวน 1,383.7 ล้านบาท ลดลงร้อยละ 32.7 เมื่อเทียบกับปี 2563 ที่มีกำไรสุทธิจำนวน 2,056.9 ล้านบาท หลักๆ เป็นผลจาก การเพิ่มขึ้นของผลขาดทุนด้านเครดิตที่คาดว่าจะเกิดขึ้น ซึ่งเมื่อ CTBC เข้ามาเป็นผู้ถือหุ้นใหญ่ เมื่อเดือนกันยายน 2564 ทำให้บริษัท แอล เอช ไฟแนนซ์เชียล กรุ๊ป จำกัด (มหาชน) เป็นบริษัทย่อย ของ CTBC
ซึ่ง CTBC เห็นว่าสถานการณ์การระบาดของไวรัสโคโรนายังมีอยู่อย่างต่อเนื่องจึงมีความเห็น ให้ธนาคารตั้งผลขาดทุนด้านเครดิตที่คาดว่าจะเกิดขึ้นเพิ่มขึ้นจากจำนวน 1,738.0 ล้านบาท ในงวด 9 เดือน ของปี 2564 เป็น 3,283.8 ล้านบาท ณ สิ้นปี 2564 เพื่อสร้างความมั่นใจในการดำเนินกลยุทธ์ในปี 2565
โดยธนาคารจะเร่งขยายธุรกิจและขยายสินเชื่อรายย่อยเพิ่มขึ้น ดังจะเห็นได้ว่าอัตราส่วนค่าเผื่อหนี้สงสัยจะสูญ ต่อสินเชื่อด้อยคุณภาพ (Coverage Ratio) เพิ่มขึ้นจาก 148.4% เมื่อไตรมาสที่ 3 ของปี 2564 เป็น 179.1% เ สิ้นปี 2564 และอัตราสินเชื่อที่มีการด้อยค่าด้านเครดิตต่อสินเชื่อรวม (NPLs) เท่ากับร้อยละ 2.44 ของเงินให้สินเชื่อรวมที่ลดลงอยู่ในระดับต่ำ